b'\n_START_ARTICLE_\nEstuarij\n_START_PARAGRAPH_\nEstuarij ali estuar je delno zaprto vodno telo ob obali, v katero se izliva ena ali ve\xc4\x8d rek. Na eni strani je povezan z morjem.  V estuarjih je pogosta visoka biolo\xc5\xa1ka produktivnost._NEWLINE_Je \xc5\xa1iroko oblikovano, lijakasto re\xc4\x8dno ustje. V njem se praviloma me\xc5\xa1ata sladka in morska voda, vplivi plimovanja se jasno ka\xc5\xbeejo. Nastanejo ob rekah s sorazmerno majhno energijo re\xc4\x8dnega toka in s tem koli\xc4\x8dino prinesenega materiala v primerjavi z energijo morja oziroma plimovanja.'